**Žiadosť o vysvetlenie č. 2**

**Otázka č.1**:

Predmet riešenia projektu je aj Poskytnúť alternatívu mobilného prístupu ostatným zdravotníckym pracovníkom, pričom hlavným spôsobom autentifikácie ostáva ePZP. Znamená to, že je potrebné integrovať ePZP do mobilných zariadení?

**Odpoveď č.1**:

Explicitne sa nejedná o integrovanie ePZP, ale o náhradu autentifikácie do eZdravie v podobe inej alternatívy ako ePZP. Otázka je ďalej zodpovedaná v SU\_ESO1\_D\_127.

**Otázka č. 2**:

Časť 5 uvádza, že pre CPE treba v rámci dodavky samostatnú SW časť mobilno-komunikačného autentifikačného modulu (CPE) pre ambulantných lekárov. V časti 5.2 sa píše, že SW a OS pre CPE variant a jeho implementácia do mobilného zariadenia lekárov a internetové pripojenie nie je predmetom dodania v rámci tohto Diela. Je tento SW časťou alebo nie je časťou dodávky?

**Odpoveď č.2:**

Z nášho pohľadu sa jedná o zlú kompozíciu vety a áno miernu disproporciu v rámci ponímania označenia CPE, na ktorú je naviazaná Vaša otázka č.2. Predmetom dodania a ani požiadavkou na riešenie nie je operačný systém, ktorý dané mobilné zariadenie obsahuje ani jeho iné SW vybavenie, rovnako zabezpečenie internetového pripojenia nie je súčasťou tohto projektu.

Tak isto vnímame pracovné stanice, cez ktoré bude ZPr. vstupovať do NCIS, že nie sú súčasťou tohto riešenia a dodávky pre tento projekt.

**Otázka č. 3:**

Požiadavka P45 hovorí o výkone verejnej moci. Akým spôsobom predpokladá NCZI výkon verejnej moci prostredníctvom dodaného riešenia?

**Odpoveď č.3:**

Požiadavka P45 nehovorí o výkone verejnej moci. P45 je súčasťou požiadaviek na legislatívne požiadavky, v rozmedzí ktorých sa bude musieť budúci zhotoviteľ pohybovať a to presnejšie na zákon 305 / 2013 Z. z., ktorý predmetne upravuje identifikáciu osôb, autentifikáciu a ich autorizáciu. Pôsobnosť tohto zákona zasahuje do projektu v podobe spracovávaných údajov v NCZI.

**Otázka č. 4:**

Požiadavka P70 na jednoduchú a svojpomocnú inštaláciu na strane PZS a ZPr bez zásahu alebo súčinnosti Objednávateľa pre PZS alebo ZPr v trvaní maximálne 10 minút je pri slabých sieťových prepojeniach na strane PZS možná iba prostredníctvom pamäťových médií s inštalačným softvérom (napr. USB kľúče). Bude NCZI distribuovať takéto médiá poskytovateľom zdravotnej starostlivosti?

**Odpoveď č.4:**

NCZI v rámci tohto projektu nebude distribuovať takéto média poskytovateľom zdravotnej starostlivosti. Sieťové prepojenie tak isto ako internetové pripojenie PZS v rámci rozsahu pilotného projektu považuje za dostatočné a túto požiadavku na riešenie za primeranú a splniteľnú a to bez zásahu alebo súčinnosti Objednávateľa.